**ՆԱԽԱԳԻԾ 9**

**ՈՐՈՇՈՒՄ**

**---սեպտեմբերի 2020 թվականի N-----Ա**

**ԿԱՊԱՆ ՀԱՄԱՅՆՔԻ ԵՎ ԼԱՐԻՍԱ ՀԱՐՈՒԹՅՈՒՆՅԱՆԻ ՄԻՋԵՎ ԿՆՔՎԱԾ ՀՈՂԻ ՎԱՐՁԱԿԱԼՈՒԹՅԱՆ ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ ԵՐԿԱՐԱՁԳԵԼՈՒ ՄԱՍԻՆ**

Ղեկավարվելով Տեղական ինքնակառավարման մասին Հայաստանի Հանրապետության օրենքի 18-րդ հոդվածի 1-ին մասի 42-րդ կետով, համաձայն Հայաստանի Հանրապետության հողային օրենսգրքի 56-րդ հոդվածի 5-րդ մասի և հաշվի առնելով համայնքի ղեկավարի առաջարկությունը, ***Կապան*** ***համայնքի ավագանին որոշում է.***

1․ Կապանի քաղաքապետի 2005 թվականի հուլիսի 21-ի N 407 որոշման հիման վրա 2005 թվականի օգոստոսի 16-ին Լարիսա Հարությունյանի հետ կնքված և պետական գրանցում ստացած հողի վարձակալության պայմանագրի գործողության ժամկետը երկարաձգել 10 (տաս) տարի ժամկետով։

2․ Լարիսա Հարությունյանի հետ կնքել համաձայնագիր՝ 2005 թվականի օգոստոսի 16-ին կնքված և նոտարական կարգով վավերացված հողի վարձակալության պայմանագրում փոփոխություններ և (կամ) լրացումներ կատարելու վերաբերյալ։

3․ Սահմանել, որ հողի վարձակալության պայմանագրում փոփոխություններ և (կամ) լրացումներ կատարելու վերաբերյալ համաձայնագրի կնքման և դրանից ծագող իրավունքների պետական գրանցման հետ կապված բոլոր ծախսերն իրականացվելու են վարձակալ՝ Լարիսա Հարությունյանի միջոցների հաշվին:

4. Համայնքի ղեկավարին՝ Հայաստանի Հանրապետության օրենսդրությամբ սահմանված կարգով և ժամկետներում ապահովել սույն որոշման կատարումը։

**ՀԻՄՆԱՎՈՐՈՒՄ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

Որոշման նախագծի ընդունման համար հիմք է հանդիսացել Լարիսա Հարությունյանի դիմումը։ Հաշվի առնելով, որ հողի վարձակալության պայմանագիրը կարող է երկարաձգվել կողմերի համաձայնությամբ և համայնքի սեփականության ներքո գտնվող հողերը կառավարում և տնօրինում են համայնքի ղեկավարն ու ավագանին, հետևաբար առաջարկվում է երկարաձգել հողի վարձակալության պայմանագրի ժամկետը։

**ՏԵՂԵԿԱՆՔ**

**ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

«Կապան համայնքի և Լարիսա Հարությունյանի միջև կնքված հողի վարձակալության պայմանագրի գործողության ժամկետը երկարաձգել մասին» որոշման նախագծի ընդունման կապակցությամբ Կապան համայնքի բյուջեում ծախսերի և եկամուտների էական ավելացում կամ նվազեցում չի նախատեսվում։